Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: államtitokról és a szolgálati titokról szóló 1995. évi LXV. törvény hatályos előírásait maradéktalanul betartjuk. Belső
Paragraph Index: 1658

1. A konkrét ajánlás első pontja szerint a „[...] közölt dokumentumok jogszerű minősítése nem történt meg, ezért minősített iratoknak nem tekinthetők”. Ugyanezt a kifejezést használja az ajánlás második pontja is az 1997. május 31. és 1999. szeptember 1. közötti időszakban államtitokká minősített iratok tekintetében a határőrség, a rendvédelmi szervek központi szerveinek vezetőihez, valamint az APEH bűnügyi igazgatójához intézett felkérésében. Az összefoglaló anyagból is kitűnően a vizsgálat nem terjedt ki annak megállapítására, „[...] hogy a dokumentumok tartalmaznak e államtitokká vagy szolgálati titokká minősíthető adatokat”, és nem zárja ki fontos állami érdekek sérülésének lehetőségét a nyilvánosságra hozatal következményeként.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes